Evenes

Evenes (nordsamisk: Evenášši) er en kommune i Ofoten i Nordland. Kommunen ligger mellom Harstad og Narvik, den grenser i nord og vest mot Tjeldsund i Troms og Finnmark, og i sør og øst mot Narvik. 

Kommunen er på 257 kvadratkilometer (eksklusiv sjøareal) og består av jord- og skogområder, lange strandlinjer og fjellområder. 

Næringsområder er etablert i tilknytning til Harstad-Narvik lufthavn, og i kommunesenteret Bogen.

Geografi 

Kommunesenteret er tettstedet Bogen (nordsamisk: Ránda). Det gamle handelsstedet Liland ligger i kommunen. Det finnes gratis tomter i boligfelt både i Bogen, Evenesmark og på Liland. 

Kommunen består av jord- og skogområder, lange strandlinjer og fjellområder. Landskapet er hovedsakelig lavt (70 prosent er under 300 moh.). Nord og øst for Bogen finnes det større fjellområder med topper over 1000 moh. – Litletinden og Niingen. 

Harstad/Narvik lufthavn ligger i kommunen, med flere daglige avganger til Oslo, Trondheim, Bodø og Tromsø. Flyplassen gir også arbeid til mange av innbyggerne og er den største enkeltarbeidsgiveren i kommunen. 

Andre næringer er jord- og skogbruk, samt jernstøperi, mekanisk- og trevareindustri i Bogen.

Vest i kommunen er det flere våtmarksområder som er vernet under fellesnavnet Evenes våtmarkssystem. Tårstad- og Bogenvassdraget er rike på fiskeelver der man bl.a kan fiske sjøørret. Man kan også drive sjøfiske fra svaberg på Evenestangen.

Gjennom kommunen går europavei 10, også kalt «Kong Olavs vei».

Fjell 
 Butinden
 Sauen
 Stortinden
 Litletinden, 1134,3 moh, kommunens høyeste
 Tverrfjellet
 Veggfjellet
 Niingen

Fjorder 
 Ofotfjorden

Vatn 
 Laksåvatnet
 Lavangsvatnet
 Niingsvatnet
 Strandvatnet
 Østervikvatnet
 Holmvatnet
 Grønnlivatnet

Elver 
 Østervikelva
 Strandelva
 Laksåa
 Tårstadelva

Kommunevåpenet 
Hjulet i kommunevåpenet skal symbolisere Evenes som kommunikasjonsknutepunkt både fra langt tilbake i tida og i dagens virkelighet.

Politikk

Kommunestyrevalget 2019

Ordførere 
2019-2023 - Terje Bartholsen (AP) (ordfører)  Svein Nilsen (SP) (vararordfører).
2015-2019 - Sisilja Viksund (ordfører) Viveka Teräs (vararordfører).

Kultur 
 Evenes kirke er bygd i gammel dansk Herregårdstil/Beidermeier i ca. 1800. Kirken er et vakkert og særpreget byggverk – en korskirke med mansardtak. Den eldste døpefonten er fra 1200-tallet, og kommer fra den første kirken som ble bygd her i 1250. 
 Krigsminnene på Evenestangen – Da festningsanlegget var ferdigbygd i 1941, besto det av 3 kanoner kaliber 211 (21 cm), med en skuddlengde på 16 700 meter. Anlegget var i bruk fram til 1945, men var aldri i kamp. Da krigen var slutt ble kanonene demontert og ødelagt. Restene av anlegget ble revet eller satt ut av funksjon og det som ble igjen av anlegget er merket og lett synlig i dag.
 Liland Brygge – Gammelt handelssted, med 140 år gammelt restaurert bryggeanlegg. Servering og gjestehavn. 
 Bjørn Nørgaards skulptur Steinkirka er kommunens bidrag til Skulpturlandskap Nordland. Skulpturen står ytterst på Evenestangen ved Ofotfjorden. 
 Gállogieddi friluftsmuseum er et markesamisk friluftsmuseum. Den samiske festivalen Márkomeannu arrangeres årlig på Gállogieddi.
 Várdobáiki er et senter for samisk kultur i Sør-Troms og Nordre Nordland

Tusenårssted 
Kommunens tusenårssted er Evenes kirkested med Evenes kirke og bygningene Bårstua og Stabburet samt området rundt.

Kjente personer fra Evenes 
 Jurist og politiker Terje Wold
 Forfatter Roger Albrigtsen
 Fotograf Per Heimly
 Sanger og musiker Tonje Unstad

Referanser

Eksterne lenker 
 
 Evenes kommune - hjemmeside 
 Kommunefakta Evenes - Statistisk sentralbyrå
 Evenes - Store norske leksikon
 Evenes - Midt i opplevelsen - evenes.no
 Luftforvarets viktigste base i nord
 Nautå naturreservat med internasjonal verneverdi